smcproject/ml-wiki-sentences huggingface dataset:
അവലംബം 1 2 ↑ ↑ പുറം കണ്ണികൾ ബാലകലേശവാദം, ഇന്റർനെറ്റ് അർക്കൈവിൽ നിന്നും
ബാലാജി ബാജിറാവു
ഇന്ത്യയിലെ മറാഠ സാമ്രാജ്യത്തിലെ എട്ടാമത്തെ പേഷ്വയായിരുന്നു നാനാ സാഹേബ് എന്നറിയപ്പെടുന്ന ബാലാജിറാവു ഭട്ട് (8 ഡിസംബർ 1720 - 23 ജൂൺ 1761).
1740-ൽ അദ്ദേഹത്തിന്റെ പിതാവ് പേഷ്വാ ബാജിറാവു ഒന്നാമന്റെ മരണശേഷം അദ്ദേഹം പേഷ്വയായി നിയമിതനായി.
അദ്ദേഹത്തിന്റെ ഭരണകാലത്ത് ഛത്രപതി (മറാഠ ചക്രവർത്തി) വെറുമൊരു പദവി മാത്രമായിരുന്നു.
അതേ സമയം, മറാഠാ സാമ്രാജ്യം ഒരു കോൺഫെഡറസിയായി രൂപാന്തരപ്പെടാൻ തുടങ്ങി.
നാഗ്പൂർ രാജ്യത്തിലെ ഹോൾക്കർ, സിന്ധ്യ, ഭോസ്ലേ തുടങ്ങിയ കുടുംബങ്ങൾ കൂടുതൽ ശക്തരായ അധികാരകേന്ദ്രങ്ങളായി.
ബാലാജി ബാജിറാവുവിന്റെ കാലത്ത് മറാഠ സാമ്രാജ്യം വിസ്തൃതിയിൽ അതിന്റെ പാരമ്യത്തിലെത്തി.
ഈ വിപുലീകരണത്തിന്റെ വലിയൊരു ഭാഗം മറാഠ സാമ്രാജ്യത്തിലെ അധികാരം കൈയ്യാളിയ മറ്റു പല  പ്രമുഖരും ആണ് നയിച്ചത്.
ബാലാജി ബാജിറാവു ഒരു സമർത്ഥനായ തന്ത്രജ്ഞനും കൗശലമുള്ള നയതന്ത്രജ്ഞനും പ്രഗത്ഭനായ രാഷ്ട്രതന്ത്രജ്ഞനുമായിരുന്നു.
അദ്ദേഹം തന്റെ ബന്ധുവായ സദാശിവറാവു ഭാവുവുമായി ചേർന്ന് തന്റെ സാമ്രാജ്യത്തിൽ പുതിയ നിയമനിർമ്മാണ, സാമ്പത്തിക സംവിധാനങ്ങൾ അവതരിപ്പിച്ചു.
അദ്ദേഹത്തിന്റെ നേതൃത്വത്തിൽ, മറാഠാ സാമ്രാജ്യത്തിന്റെ അതിർത്തികൾ ഇന്നത്തെ പാക്കിസ്ഥാനിലെ പെഷവാർ, തെക്ക് ശ്രീരംഗപട്ടണം, ഇന്നത്തെ പശ്ചിമ ബംഗാളിലെ മേദിനിപൂർ എന്നിവിടങ്ങളിലേക്ക് വ്യാപിച്ചു.
അദ്ദേഹം തലസ്ഥാന നഗരിയായ പൂനെയിലും മറാഠാ സാമ്രാജ്യത്തിന്റെ മറ്റ് ഭാഗങ്ങളിലും സഞ്ചാരികൾക്കായി കനാലുകളും പാലങ്ങളും ക്ഷേത്രങ്ങളും ലോഡ്ജുകളും നിർമ്മിച്ചു.
പേഷ്വാ എന്ന നിലയിലുള്ള തന്റെ ഇരുപത് വർഷത്തെ ഭരണത്തിൽ, നാനാസാഹെബ് തന്റെ ഭരണത്തിൻ കീഴിൽ വടക്ക് മുഗളന്മാർ, തെക്ക് നിസാം, കിഴക്ക് ബംഗാൾ സുൽത്താനത്ത് എന്നീ മൂന്ന് പ്രധാന ശക്തികളെ കീഴടക്കി.
അതോടൊപ്പം അദ്ദേഹം പഞ്ചാബിന്റെ മേലുള്ള അഫ്ഗാൻ നിയന്ത്രണത്തെ ദുർബലപ്പെടുത്തി.
രജപുത്രരെയും രോഹില്ലകളെയും കീഴടക്കി, ഔധ് രാജ്യത്തെ നിർവീര്യമാക്കി.
അദ്ദേഹം കർഷകരുടെ അവസ്ഥ വളരെയധികം മെച്ചപ്പെടുത്തുകയും കാർഷിക മേഖലയിൽ ശ്രദ്ധേയമായ മാറ്റങ്ങൾ വരുത്തുകയും ചെയ്തു.
അദ്ദേഹത്തിന്റെ ഭരണകാലത്ത് നിരവധി വിജയകരമായ സാമ്പത്തിക മാറ്റങ്ങൾ രാജ്യത്ത് സംഭവിച്ചു.
അദ്ദേഹത്തിന്റെ ബന്ധുവായ സദാശിവറാവു ഭാവു മറാഠാ സൈന്യത്തിന്റെ നവീകരണത്തിന് തുടക്കമിട്ടു.
ബാലായ് ചന്ദ് മുഖോപാധ്യായ ഇംഗ്ലീഷ് വിലാസം https://ml.wikipedia.org/wiki/Balai_Chand_Mukhopadhyay
ഒരു ഇന്ത്യൻ ബംഗാളി ഭാഷാ നോവലിസ്റ്റും ചെറുകഥാകൃത്തും നാടകകൃത്തും കവിയും ഫിസിഷ്യനുമായിരുന്നു ബാലായ് ചന്ദ് മുഖോപാധ്യായ.
അദ്ദേഹം ബനാഫുൽ (ബംഗാളിയിൽ "കാട്ടുപൂവ്" എന്നർത്ഥം) എന്ന തൂലികാനാമത്തിൽ എഴുതിയിരുന്നു.
സിവിലിയൻ ബഹുമതിയായ പത്മഭൂഷൺ ലഭിച്ചയാളായിരുന്നു അദ്ദേഹം.
1899 ജൂലൈ 19 ന് ബീഹാറിലെ പൂർണിയ ജില്ലയിലെ (ഇപ്പോൾ കതിഹാർ ജില്ല) മണിഹാരി ഗ്രാമത്തിലാണ് മുഖോപാധ്യായ ജനിച്ചത്.
അദ്ദേഹത്തിന്റെ കുടുംബം യഥാർത്ഥത്തിൽ പശ്ചിമ ബംഗാളിലെ ഹൂഗ്ലി ജില്ലയിലുള്ള സെഖാലയിൽ നിന്നാണ്.
പിതാവ് സത്യചരൻ മുഖോപാധ്യായ ഒരു ഡോക്ടറും അമ്മ മൃണലിനി ദേവിയുമായിരുന്നു.
തന്റെ സാഹിത്യ പ്രവർത്തനങ്ങൾ നിരാകരിക്കുന്ന അധ്യാപകനിൽ നിന്ന് മറച്ചുവെക്കാനാണ് അദ്ദേഹം ആദ്യം ബനാഫുൽ ("കാട്ടുപൂവ്") എന്ന തൂലികാനാമം സ്വീകരിച്ചത്.
ഹസാരിബാഗ് കോളേജിൽ ചേർന്ന അദ്ദേഹം പിന്നീട് കൊൽക്കത്ത മെഡിക്കൽ കോളേജിൽ ചേർന്നു.
മെഡിക്കൽ ബിരുദം പൂർത്തിയാക്കിയ ശേഷം പട്ന മെഡിക്കൽ കോളേജ് ആന്റ് ഹോസ്പിറ്റലിലേക്കും നിയോഗിക്കപ്പെട്ട അദ്ദേഹം പിന്നീട് അസിംഗഞ്ച് ആശുപത്രിയിൽ പ്രാക്ടീസ് ചെയ്യുകയും ഭാഗൽപൂരിൽ പാത്തോളജിസ്റ്റായി ജോലി ചെയ്യുകയും ചെയ്തു.
1968 ൽ കൊൽക്കത്തയിലെ ലേക് ടൗണിലേക്ക് താമസം മാറിയ അദ്ദേഹം 1979 ഫെബ്രുവരി 9 ന് അന്തരിച്ചു.
ഇദ്ദേഹം പ്രശസ്ത ബംഗാളി ചലച്ചിത്ര സംവിധായകൻ അറബിന്ദ മുഖോപാധ്യായയുടെ ജ്യേഷ്ഠനാണ്.
സാഹിത്യകൃതികൾ
പലപ്പോഴും അര പേജ് നീളമുള്ള ഹ്രസ്വവും വിവരണാത്മകവുമായ രചനകളിലൂടെയാണ് അദ്ദേഹം കൂടുതൽ ശ്രദ്ധിക്കപ്പെട്ടത്.
അറുപത്തിയഞ്ച് വർഷക്കാലം അദ്ദേഹത്തിന്റെ കൃതികളിൽ "ആയിരക്കണക്കിന് കവിതകൾ, 586 ചെറുകഥകൾ (അവയിൽ ചിലത് ഇംഗ്ലീഷിലേക്ക് വിവർത്തനം ചെയ്യപ്പെട്ടിട്ടുണ്ട് ), 60 നോവലുകൾ, 5 നാടകങ്ങൾ, നിരവധി ഒറ്റ-നാടകങ്ങൾ, ഒരു പാസ്ച്പത് (പശ്ചാത്തലം) എന്നറിയപ്പെടുന്ന ആത്മകഥയും നിരവധി ഉപന്യാസങ്ങളും ഉൾപ്പെടുന്നു. "
നോവലുകൾ ട്രിനോഖോണ്ടോ তৃণখণ্ড ബോയിറ്റോറിനി ടയർ বৈতরণীর তীরে നിരഞ്ജന নিরঞ্জনা ഭുബൻ സോം ভুবন সোম മഹാറാണി মহারাণী അഗ്നിശ്വർ অগ্নীশ্বর മനസ്പൂർ মানসপুর ഇറാവോ അച്ചെ এরাও আছে നബിൻ ദത്ത নবীন দত্ত Harishchandra হরিশ্চন্দ্র കിച്ചുക്ഷാൻ কিছুক্ষণ സേ ഒ ആമി সে ও আমি സപ്തർഷി সপ্তর্ষি ഉദയ് അസ്ത উদয় অস্ত ഗാന്ധരാജ് গন্ধরাজ പിത്താംബരേർ പുനാർജന്മ পীতাম্বরের পুনর্জন্ম നെയ്ൻ തത്പുരുഷ് নঞ তৎপুরুষ കൃഷ്ണപക്ഷ কৃষ্ণপক্ষ സന്ധിപുജ সন্ধিপূজা ഹേറ്റ് ബജരേ হাটেবাজারে കന്യാസു কন্যাসু അധിക്ലാൽ অধিকলাল ഗോപാൽഡെബർ സ്വപ്‌ന গোপালদেবের স্বপ্ন സ്വപ്‌ന സംഭാബ് স্বপ্নসম্ভব കഷ്ടി പതാർ কষ্টিপাথর പ്രാച്ച്ഹന്ന മഹിമ প্রচ্ছন্ন মহিমা ഡുയി പാതിക് দুই পথিক രത്രി রাত্রি പിതമഹ পিতামহ പക്ഷിമിത്തുൻ পক্ষীমিথুন തിർതർ കാക് তীর্থের কাক റൂറാബ് রৌরব ജൽതരംഗ জলতরঙ্গ രൂപകാത ഇബാംഗ് ടാർപാർ রূপকথা এবং তারপর പ്രഥം ഗാരൽ প্রথম গরল രംഗതുരംഗ রঙ্গতুরঙ্গ ആശബാരി আশাবারি ലി ৯ സാത് സമുദ്ര തേറോ നദി সাত সমুদ্র তেরো নদী ആകാശ്ബാസി আকাশবাসী തുമി তুমি അസങ്‌ലഗ്ന অসংলগ্ন സിമരേഖ সীমারেখা ത്രിബാർണ ত্রিবর্ণ അലങ്കർപുരി অলংকারপুরী ജംഗം জঙ্গম അഗ്നി অগ্নি ദ്വൈറത്ത് দ্বৈরথ മ്രിഗൊയ মৃগয়া നിർമോക്ക് নির্মোক മന്ദണ്ട মানদন্ড നബാദിഗന്ത নবদিগন্ত കോഷ്തിപഥർ কষ্টিপাথর സ്റ്റബാർ স্থাবর ഭീംപാലശ്രീ ভীমপলশ্রী പഞ്ച പർബ পঞ্চপর্ব ലക്ഷ്മിർ അഗമാൻ লক্ষ্মীর আগমণ ഡാന ডানা ചെറു കഥകൾ പ്രതിബാദ് സ്വധിനത "ബോണോഫുലർ ഗോൽപോ" "ബോണോഫുലർ ആരോ ഗോൽപോ" "ബാഹുല്ലോ" "ബിന്ദു ബിഷോർഗോ" "അഡ്രിഷോലോക്" "അനുഗാമിനി" "ടോണി" "നോബോമോൻജോറി" "ഉർമിമല" "സോപ്റ്റോമി" "ഡർബിൻ" "ബോണോഫുലർ ശ്രേഷ്ടോ ഗോൽപോ" "ബോണോഫുലർ ഗോൽപോ സോംഗ്രോഹോ-1" "ബോണോഫുലർ ഗോൽപോ സോംഗ്രോഹോ-2" "ബനഫൂലർ ഛോട്ടോ ഗാൽപ സമാഗ്ര—1 2" "ഫുൾദാനിർ ഏകതി ഫുൾ" അദ്ദേഹത്തിന്റെ സാഹിത്യത്തിന്റെ ചലച്ചിത്രാവിഷ്കാരം അഗ്നിശ്വർ ഭുവൻ ഷോം എക്തി രാത് അലോർ പിപാസ (1965) ഹേറ്റി ബസാരി അർജുൻ പണ്ഡിറ്റ് (ഈ ചിത്രത്തിന് മികച്ച കഥയ്ക്കുള്ള ഫിലിംഫെയർ അവാർഡ് ലഭിച്ചു) തിലോത്തമ പക്കാ ദേഖ തപാൽ സ്റ്റാമ്പ്
അദ്ദേഹത്തിന്റെ ജന്മദിനത്തിന്റെ നൂറാം വാർഷികത്തിൽ ഇന്ത്യൻ സർക്കാർ അദ്ദേഹത്തിന്റെ ചിത്രം ഉൾക്കൊള്ളുന്ന ഒരു തപാൽ സ്റ്റാമ്പ് പുറത്തിറക്കി.
കൂടുതൽ വായനയ്ക്ക് বনফুলের ছোট গল্প সমগ্র (Complete Short Stories of Banaphul), published by Banishilpa, Kolkata in January 2003 উপন্যাস সমগ্র (Complete Novels), published by New Bengal Press (Private) Limited, Kolkata in July 1999 পশ্চাৎপট (Background), the autobiography of Banaphul, published by Banishilpa, Kolkata in 1999 അവലംബം പുറംകണ്ണികൾ Balaichand Mukhopadhyay at Banglapedia Works by Banaphula on Open Library at the Internet Archive Balai Chand Mukhopadhyay at the West Bengal Public Library Network Parabaas Profile
ബഞ്ചോസിയ ജമൈസെൻസിസ്
മാൽപ്പീജിയേസീ കുടുംബത്തിലെ ഒരു ഇനം സസ്യമാണ് ബഞ്ചോസിയ ജമൈസെൻസിസ് .
ഇത് ജമൈക്കയിൽ തദ്ദേശീയമായി വളരുന്നു.
ബഞ്ജുൾ
ബഞ്ജുൾ ഗാംബിയയുടെ തലസ്ഥാനമായ നഗരമാണ്.
മുമ്പ് ബാത്തസ്റ്റ് എന്നറിയപ്പെട്ടിരുന്ന ഈ നഗരം ഔദ്യോഗികമായി "സിറ്റി ഓഫ് ബഞ്ജുൾ" എന്നറിയപ്പെടുന്നു.
ഇതേ പേരിൽ ഒരു ഡിവിഷനും നിലവിലുണ്ട്.
നഗരത്തിലെ ജനസംഖ്യ 34,828 ആണ്.
സിറ്റി ഓഫ് ബഞ്ജുൾ, കനിഫിങ് മുനിസിപ്പൽ കൌൺസിൽ എന്നിവകൂടി ഉൾപ്പെട്ട ഗ്രേറ്റർ ബഞ്ജുൾ മേഖലയിലെ ആകെ ജനസംഖ്യ 357,238 ആണ്.
(2003 ലെ സെൻസസ് രേഖകൾ പ്രകാരം).
ബഞ്ജുൾ നഗരം സെന്റ് മേരീസ് ദ്വീപിൽ (ബൻജുൽ ദ്വീപ്) ആണ് സ്ഥിതിചെയ്യുന്നത്.
ഇവിടെവച്ച് ഗാംബിയ നദി അറ്റ്ലാന്റിക് സമുദ്രത്തിലേക്ക് പ്രവേശിക്കുന്നു.
ദ്വീപ് പ്രധാന കരയുമായി പടിഞ്ഞാറ് ഭാഗത്തും മറ്റു ഗ്രേറ്റർ ബഞ്ജുൾ മേഖലകളിലേയ്ക്കും  പാലങ്ങളിലൂടെയും ബന്ധിപ്പിച്ചിരിക്കുന്നു.
ബഞ്ജുളിനെ പ്രധാനകരയുമായി ബന്ധിപ്പിക്കുവാൻ നദിയുടെ മറുഭാഗത്തുനിന്ന് ഫെറി സർവ്വീസുകളും നിലവിലുണ്ട്.
ബഞ്ചമിൻ.
സി. ബ്രാഡ്‌ലി
അമേരിക്കൻ പത്രപ്രവർത്തകനും വാഷിങ്ടൺ പോസ്റ്റിന്റെ മുഖ്യപത്രാധിപരുമായിരുന്നു ബഞ്ചമിൻ.
സി. ബ്രാഡ്ലി ( ബെൻ ബ്രാഡ്‌ലി.ജ: ആഗസ്റ്റ് 26, 1921 – ഒക്ടോ: 21, 2014).
റിച്ചാർഡ് നിക്സന്റെ അധികാരഭ്രംശത്തിനു കാരണമായ  പുറത്തുകൊണ്ടുവന്നത് ആധാരമായ അഴിമതിക്കഥകൾ ( വാട്ടർഗേറ്റ് സംഭവം ) വാഷിങ്ടൺ പോസ്റ്റിൽ പ്രസിദ്ധീകരിക്കപ്പെടുമ്പോൾ അതിന്റെ പത്രാധിപരായിരുന്നു ബ്രാഡ്ലി.
ബഞ്ചമിൻ ടില്ലറ്റ് ഇംഗ്ലീഷ് വിലാസം https://ml.wikipedia.org/wiki/Ben_Tillett ബഞ്ചമിൻ ടില്ലറ്റ്
ബ്രിട്ടീഷ് തൊഴിലാളി നേതാവായിരുന്ന ബഞ്ചമിൻ ടില്ലറ്റ് 1860 സെപ്റ്റംബർ 11-ന് ബ്രിസ്റ്റോളിൽ ജനിച്ചു .
വിദ്യാഭ്യാസാനന്തരം കുറേക്കാലം റോയൽ നേവിയിലും കച്ചവടക്കപ്പലിലും ഇദ്ദേഹം ജോലി നോക്കിയിരുന്നു.
തുറമുഖത്തൊഴിലാളികളെ സംഘടിപ്പിച്ചുകൊണ്ടാണ് ഇദ്ദേഹം ട്രേഡ് യൂണിയൻ രംഗത്തെത്തിയത്.
1889-ലെ തുറമുഖസമരത്തിന് നേതൃത്വം നൽകിയത് ടില്ലറ്റ് ആയിരുന്നു.
ഡോക്കേഴ്സ് യൂണിയൻ, ജനറൽ ഫെഡറേഷൻ ഒഫ് ട്രേഡ് യൂണിയൻസ് എന്നീ സംഘടനകൾ സ്ഥാപിക്കുന്നതിന്റെ പിന്നിൽ ഇദ്ദേഹത്തിന്റെ പ്രവർത്തനങ്ങളാണുണ്ടായിരുന്നത്.
1911-ലെ തുറമുഖസമരത്തിലും ഇദ്ദേഹം പ്രമുഖപങ്കുവഹിച്ചിരുന്നു.
ഇദ്ദേഹത്തിന്റെ യൂണിയനും മറ്റു യൂണിയനുകളും കൂടിച്ചേർന്ന് ട്രാൻസ്പോർട്ട് ആൻഡ് ജനറൽ വർക്കേഴ്സ് യൂണിയൻ സ്ഥാപിതമായതോടെ ഇദ്ദേഹത്തിന്റെ ട്രേഡ് യൂണിയൻ പ്രവർത്തനം മന്ദഗതിയിലായി.
എങ്കിലും നിരവധി വർഷം ട്രേഡ് യൂണിയൻ കോൺഗ്രസിന്റെ ജനറൽ കൗൺസിലിൽ അംഗമായി പ്രവർത്തിച്ചിരുന്നു.
1928-29 -ൽ അതിന്റെ അധ്യക്ഷപദവിയും വഹിച്ചു.
നോർത്ത് സാൽഫോഡ് മണ്ഡലത്തിൽ നിന്നും ലേബർ പാർട്ടി പ്രതിനിധിയായി ഇദ്ദേഹം 1917 മുതൽ 24 വരെയും 1929 മുതൽ 31 വരെയും പാർലമെന്റംഗമായിരുന്നു.
ഇദ്ദേഹം 1943 ജനുവരി 27-ന് ലണ്ടനിൽ മരണമടഞ്ഞു .
പുറത്തേക്കുള്ള കണ്ണികൾ http://www.spartacus.schoolnet.co.uk/REtillett.htm Archived 2012-05-20 at the Wayback Machine .
http://books.google.co.in/books/about/Ben_Tillett.html?id=IMcOAAAAQAAJ redir_esc=y http://web.mac.com/philkatzone/thinking-hands/50.html%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടില്ലറ്റ്, ബഞ്ചമിൻ (1860 - 1943) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ബടലിക ധീര
ത്യാഗരാജസ്വാമികൾ രീതിഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് ബടലിക ധീര വരികളും അർത്ഥവും വരികൾ അർത്ഥം പല്ലവി ബടലിക ധീര പൗവ്വാലിഞ്ചവേ ക്ഷീണം മാറുന്നതിനായി ദയവായി ഉറങ്ങൂ അനുപല്ലവി സടലനി ദുരിതമുനുതെഗാഗോസി സാർവ്വഭൌമ സാകേതരാമാ സർവ്വരാജാക്കന്മാരുടെയും ചക്രവർത്തിയായ അയോധ്യയിലെ രാമാ എന്റെ തീരാദുരിതങ്ങളെല്ലാം അവസാനിപ്പിച്ചശേഷം ദയവായി ഉറങ്ങൂ ചരണം പങ്കജാസനുനി പരിതാപമുകനി പങ്കജാപ്തകുല പതിവൈവെലസി പങ്കജാക്ഷിതോ വരമുനകേഗി ജിങ്കനു ഭജിഞ്ചി മങ്കരാവണുനി മദമുലനചിനി നിശ്ശങ്കുടകു വിഭീഷണുനികി ബങ്കാരു ലങ്കനോസകി സുരുല ബ്രോചിന നിഷ്കളങ്ക ത്യാഗരാജുനി ഹൃദയമുനാ താമരമുകളിലിരിക്കുന്ന ബ്രഹ്മാവിന്റെ ദുരിതങ്ങളെല്ലാം അവസാനിപ്പിച്ചശേഷം താമരയിതൾ പോലെ കണ്ണുകൾ ഉള്ളവളുമായി വനത്തിലേക്ക് പോയശേഷം, മാരീചനെ വധിച്ചതിനുശേഷം, രാവണന്റെ അഹങ്കാരങ്ങൾ ശമിപ്പിച്ചശേഷം, സുവർണ്ണ ലങ്ക വിഭീഷണനു നൽകിയതിനുശേഷം, ദേവന്മാരെ രക്ഷിച്ചതിനുശേഷം, നിഷ്കളങ്കനായ ത്യാഗരാജന്റെ ഹൃദയത്തിൽ ദയവായി ഉറങ്ങൂ അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
ബടാക് ഇംഗ്ലീഷ് വിലാസം https://ml.wikipedia.org/wiki/Batak
ഇന്തോനേഷ്യയിലെ നോർത്ത് സുമാത്രഭാഗങ്ങളിൽ ഉള്ള ഗോത്രവർഗങ്ങളെ പൊതുവായി സൂചിപ്പിക്കാനുപയോഗിക്കുന്ന വാക്കാണ് ബടാക് (Batak) .
വ്യത്യസ്ത ആചാരങ്ങളും ഭാഷകളും പിന്തുടരുന്ന കാരോ , പക്പക് , സിമാലുങ്കുൻ , ടോബ, അൻഗോള , മാന്റലിങ് തുടങ്ങിയ ഗോത്രവർഗങ്ങളാണ് ബടാക്കിൽ ഉൾപ്പെടുന്നത് വ്യത്യസ്ത ആചാരങ്ങളും ഭാഷകളും പിന്തുടരുന്ന ഗോത്രവർഗ്ഗങ്ങൾ ആണെങ്കിലും ഇവ തമ്മിൽ പല സാമ്യങ്ങളും ഉണ്ട്.
വടക്കൻ സുമാത്രയിലെ ടോബ ജനത അവർ ബടാക് എന്ന പേരിൽ അറിയപ്പെടാനാഗ്രഹിക്കുന്നവരാണ്.
എന്നാൽ ബടാക്കിൽ ഉൾപ്പെടുന്ന മറ്റു ഗോത്രവർഗ്ഗങ്ങളായ കാരോ, പക്പക്, സിമാലുങ്കുൻ, അൻഗോള, മാന്റലിങ് തുടങ്ങിയവ അവരുടെ സ്വന്തം ഗോത്രനാമങ്ങളിൽ അറിയപ്പെടാനാണ് ആഗ്രഹിക്കുന്നത്.
ബടാക് ജനതയുടെ ഇടയിൽ ആചാരപരമായ നരമാംസഭോജനം നിലനിന്നിരുന്നു.
1 890ൽ ഡച്ചുകൊളോണിയൽ ഭരണകൂടം അവരുടെ അധീനതയിലുണ്ടാരുന്ന പ്രദേശങ്ങളിൽ നരമാംസഭോജനം നിരോധിച്ചു.
ഇന്തോനേഷ്യൻ ജനസംഖ്യ വെച്ചു നോക്കുമ്പോൾ ബടാക് ഗോത്രവർക്കാർ ന്യൂനപക്ഷമാണ്.
ഈ ഗോത്രത്തിൽ മിക്കവരും ക്രിസ്തുമതക്കാരും , ബാക്കിയാളുവർ ഇസ്‌ലാം മതക്കാരുമാണ്.
ചരിത്രാതീതകാലം ഒരു പരമ്പരാഗത ടോബ (ബടാക്) ഭവനം
ഭാഷാപരവും പുരാവസ്തു തെളിവുകൾ സൂചിപ്പിക്കുന്നതനുസരിച്ച്  ഓസ്ട്രോണിയൻ ഭാഷസംസാരിക്കുന്ന ജനത 2500 വർഷങ്ങൾക്കുമുമ്പാണ് തായ്വാനിൽ നിന്നും ഫിലിപ്പേൻസിൽ നിന്നുമായി ബോർണിയോ, ജാവ (ദ്വീപ്) എന്നീ പ്രദേശങ്ങൾ വഴി സുമാത്രയിൽ എത്തിപ്പെടുടയും തൽഫലമായി തദ്ദേശ ജനവിഭാഗമായ ബടാക്കുകൾക്ക് അവിടെ നിന്നും അവിടം വിട്ടു പോകേണ്ടി വന്നു.
നവീനശിലായുഗ കാലഘട്ടത്തിൽ തന്നെ തെക്കൻ സുമാത്രയിൽ ആളുകൾ താമസമാക്കിയിരുന്നു എന്നാണ് തെക്കൻ സുമാത്രയിലെ പുരാവസ്തു അസ്തിത്വം സാക്ഷ്യപ്പെടുത്തുന്നത്.
എന്നാൽ അതിനു ശേഷമാണ് വടക്കൻ സുമാത്രയിൽ കാർഷികസമൂഹം താമസമാക്കിയത്.
പൊതുവെ ഒറ്റപ്പെട്ട ജനസമൂഹമായാണ് ബടാക്കിനെ കണക്കാക്കുന്നതെങ്കിലും അയൽ സാമ്രാജ്യങ്ങളുമായി ആയിരം വർഷത്തിലധികമായി ഇവർ വ്യാപാരബന്ധത്തിലേർപ്പെട്ടിരുതായി തെളിവുകൾ ലഭിച്ചിട്ടുണ്ട്.
ബടാക്കുകളെക്കുറിച്ച് 1800 ന് മുമ്പുള്ള വിശ്വസനീയമായ രേഖകളൊന്നും ലഭ്യമല്ല.
ബാർബറസ് ജനതയെക്കുറിച്ചു് പതിമൂന്നാം നൂറ്റാണ്ടിൽ  ഷാവോ റുഖ്വാ എഴുതിയ അപരിഷ്കൃത ജനതയെക്കുറിച്ചുള്ള ഒരു വിവരണത്തിൽ ബടാക്കുകളെക്കുറിച്ച് പരാമർശിക്കുന്നുണ്ട് അതിൽ ശ്രീവിജയ സാമ്രാജ്യത്തിന്റെ ഭാഗമായാണ് ബാടാ പ്രദേശത്തെ വിവരിക്കുന്നത്..
പാസായ്, അരു എന്നീ സാമ്രാജ്യങ്ങളാൽ ചുറ്റപ്പെട്ട ബാട സാമ്രാജ്യത്തെ (ബാടാക്കുകളുടെ പ്രദേശം)ക്കുറിച്ച് പതിനഞ്ചാം നൂറ്റാണ്ടിൽ സുമ ഓറിയന്റൽ എന്ന വിവരണത്തിൽ പരാമർശിക്കുന്നുണ്ട്.
ഭാഷകൾ മരത്തൊലിയിൽ ബടാക് ലിപി എഴുതപ്പെട്ടിരിക്കുന്നു.
വ്യത്യസ്ത ഗോത്രവർഗ്ഗങ്ങൾ ഉൾപ്പെടുന്ന ബടാക് സമൂഹം ആസ്റ്റ്രൊനേഷ്യൻ ഭാഷാഗണത്തിൽ പെടുന്ന വ്യത്യസ്ത ഭാഷകൾ സംസാരിക്കുന്നവരാണ്.
ഈ ഭാഷാഗണത്തിൽ പ്രധാനമായും വടക്ക്, തെക്ക് എന്നീ രണ്ട് ശാഖകളാണുള്ളത്.
വടക്കൻ ഗണത്തിൽ ബടാക് ഡൈരി, അലസ് ക്ലുവെറ്റ്, കാരോ എന്നീ ഭാഷകളും, ഇവ വളരെ അധികം സാമ്യമുള്ളവയും എന്നാൽ തെക്കൻ ഭാഷാഗണത്തിലെ ഭാഷകളായ ടോബ, അങ്കോള, മാന്റലിങ്, സിമുലുങ്കുൻ എന്നിവയുമായി വ്യത്യാസമുള്ളവയുമാണ്.
ബടാക് ജനത അവർക്കായി സുറട് ബടാക് എന്ന ഒരു ലിപിരൂപപ്പെടുത്തിയിട്ടുണ്ട്.
ഈ ലിപിക്ക് പരമ്പരാഗത മത ചടങ്ങുകളിലും ആചാരങ്ങളിലും പ്രാധാന്യം ഉണ്ട്.
തെക്കൻ സുമാത്രയിൽ നിന്നായിരിക്കണം അവരുടെ ഈ എഴുത്തു രീതി രൂപപ്പെട്ടിട്ടുണ്ടാവുക.
തൊഴിൽ മേഖലകൾ ബടാക് കാരുടെ പരമ്പരാഗത തോണി (circa 1870),  Kristen Feilberg എടുത്ത ചിത്രം
കൃഷിയും വേട്ടയാടലുമാണ് ബടാക് ജനതയുടെ പരമ്പരാഗത തൊഴിലുകൾ.
പുരാതനകാലം മുതലേ ടോബ തടാകത്തെ ആശ്രയിച്ചാണ് അവരുടെ കൃഷിയാവശങ്ങൾ നടന്നിരുന്നത്.
എന്നാൽ  അഭിഭാഷകർ, ബസ്-ടാക്സി ഡ്രൈവർമാർ, എഞ്ചിനീയർമാർ, ഗായകർ, സംഗീതജ്ഞർ, എഴുത്തുകാർ മാധ്യമ പ്രവർത്തകർ, അധ്യാപകർ, സാമ്പത്തിക ശാസ്ത്രജ്ഞർ, സൈനികർ എന്നീ മേഖലകളിലേക്ക്  ആധുനിക ബടാക് ജനത ചുവടുറപ്പിച്ചിരിക്കുന്നു.
വടക്കൻ സുമാത്രയിൽ മിനാംഗ്കാബാ ജനവിഭാഗം അധിവസിക്കുന്ന നിയാസ് ഐലന്റ് ഒഴികെയുള്ള ഭൂപ്രദേശങ്ങളിലാണ് ബടാക്കുകൾ വസിക്കുന്നത്.
അവലംബം പുറത്തേക്കുള്ള കണ്ണികൾ The family tree of the Batak languages, from Ethnologue.com Many article about Batak in Indonesian language, from Silaban Brotherhood Archived 2016-01-19 at the Wayback Machine .
Tarombo Tuan Sihubil.
Online and live for the clans Tampubolon, Baringbing and Silaen Batak Religion Archived 2009-12-29 at the Wayback Machine .
"Compassion," an excerpt from a memoir describing the Rumah Sakit HKBP in Balige (1988).
An article on the Toba Batak by Joe Giardina A Bibliography of the Batak Peoples by Tunggul Siagian.
Recording of the popular Batak song Nasonang Do Hita Nadua
ബഞ്ചോസിയ ലീനിയറിഫോളിയ
മാൽപിഗിയേസി കുടുംബത്തിലെ ഒരു ഇനം സസ്യമാണ് ബഞ്ചോസിയ ലീനിയറിഫോളിയ .
ഇവ ക്യൂബയിൽ തദ്ദേശീയമായി വളരുന്നു.
ബഞ്ചമിൻ ബ്ലൂം ഇംഗ്ലീഷ് വിലാസം https://ml.wikipedia.org/wiki/Benjamin_Bloom
അമേരിക്കൻ വിദ്യാഭ്യാസ മനഃശാസ്ത്രജ്ഞനാണ് ബഞ്ചമിൻ സാമുവൽ ബ്ലൂം (21 ഫെബ്രുവരി 1913 – 13 സെപ്റ്റംബർ 1999).
ബ്ലൂമും സഹപ്രവർത്തകരും കൂടി അനേകവർഷങ്ങളായി നടത്തിയ പഠനങ്ങളിലൂടെ വിദ്യാഭ്യാസോദ്ദേശ്യങ്ങളെ ശാസ്ത്രീയമായി അപഗ്രഥിക്കുകയും വിശദീകരിക്കുകയും ചെയ്തിട്ടുണ്ട്.
ബ്ലൂമിന്റെ ടാക്സോണമി ഒഫ് എഡ്യൂക്കേഷണൽ ഓബ്ജകറ്റീവ്സ് (Taxonomy of Educational Objectives) ആണ് ഉദ്ദേശ്യാധിഷ്ഠിതബോധനത്തിന് ആധാരമായ മുഖ്യഗ്രന്ഥം.
ഉദ്ദേശ്യങ്ങളെ മൂന്നു മണ്ഡലങ്ങളായിട്ടാണ് ബ്ലൂം തരംതിരിച്ചിരിക്കുന്നുത് .
ഇതിനെ ബ്ലൂമിൻറെ വർഗീകരണം എന്നു പറയുന്നു.
സംജ്ഞാനാത്മകം (cognitive), വികാരാത്മകം (affective), മനശ്ചാലകം (psychomotor).
ഇവയെ ആധാരമാക്കി ഭാരതീയ വിദ്യാഭ്യാസ പ്രവർത്തകർ തിരഞ്ഞെടുത്തിട്ടുള്ള ബോധനോദ്ദേശ്യങ്ങൾ താഴെ പറയുന്നവയാണ്: ജ്ഞാന (knowledge) സമ്പാദനം, ധാരണ (undrstanding) വികസനം, പ്രയോഗസാമർഥ്യ (application) വികസനം, വൈദഗ്ദ്ധ്യ (skill) സമ്പാദനം, അഭിഭാവ (attitude) രൂപവത്കരണം, അഭിരുചി (interest) സംവർധനം.
അവലംബം ↑ Bloom, B. S. (ed).
Developing Talent in Young People .
New York: Ballentine Books.
↑ {{ cite web }} : Check date values in: | accessdate= ( help ) അധിക വായനക്ക് Bloom, Benjamin S. (1980).
All Our Children Learning .
Bloom, Benjamin S. Taxonomy of Educational Objectives (1956).
Published by Allyn and Bacon, Boston, MA.
Copyright (c) 1984 by Pearson Education.
Bloom, B. S. (ed).
Eisner, Eliot W. "Benjamin Bloom: 1913-1999."
Prospects, the quarterly review of comparative education (Paris, UNESCO: International Bureau of Education), vol.
XXX, no. 3, September 2000.
Retrieved from http://www.ibe.unesco.org/publications/ThinkersPdf/bloome.pdf Archived 2015-11-06 at the Wayback Machine .
on April 10, 2009.
ബഞ്ചൊ സാരയാഷിക്കി ഇംഗ്ലീഷ് വിലാസം https://ml.wikipedia.org/wiki/Banch%C5%8D_Sarayashiki Tsukioka Yoshitoshi 's portrait of Okiku.
An ukiyo-e print by Hokusai depicting Okiku
1741 മുതൽ പ്രചാരത്തിലുള്ള ഒരു ജാപ്പനീസ് നാടോടിക്കഥയാണ് (കൈഡാൻ) ബഞ്ചെ സരയാഷിക്കി (番町皿屋敷, The Dish Mansion at Banchō).
സരയാഷിക്കി (皿屋敷, Manor of the Dishes) പുരാവൃത്തം എന്നും ഇത് വിളിക്കപ്പെടുന്നു.
ജാപ്പനീസ് സമുറായ് ടെസ്സാൻ അയോമയുടെ മാളികയിലെ വീട്ടുജോലിക്കാരിയെ ചുറ്റിപ്പറ്റിയാണ് കഥ നടക്കുന്നത്.
ഹരിമ, ബാൻഷു, എഡോ എന്നിങ്ങനെ ഈ കഥയുടെ വിവിധ പതിപ്പുകളും പ്രചാരത്തിലുണ്ട്.
ഒകിക്കുവിന്റെ (お 菊) മരണത്തിന്റെ കഥ ആദ്യമായി പ്രത്യക്ഷപ്പെട്ടത് 1741 ജൂലൈയിൽ ടൊയോട്ടാകെസ തിയേറ്ററിൽ ബഞ്ചെ സരയാഷിക്കി എന്ന ബൻ‌റാക്കു നാടകമായിട്ടാണ്.
സുപരിചിതമായ ഈ പ്രേത കഥ അസാഡ ഇക്കോയും തമെനാഗ ടാരോബി I ഉം ചേർന്ന് ജാപ്പനീസ് പരമ്പരാഗത പപ്പറ്റ് തിയേറ്ററായ നിംഗി ജുറൂരിയിൽ നിർമ്മിച്ചു.
നിരവധി വിജയകരമായ ബൻ‌റാക്കു ഷോകളെപ്പോലെ, ഇതിന്റെ ഒരു കബുകി പതിപ്പ് അവതരിപ്പിക്കപ്പെട്ടു.
1824 സെപ്റ്റംബറിൽ, ബഞ്ചൊ സരയാഷിക്കി നകാ നോ ഷിബായ് തിയേറ്ററിൽ ഒട്ടാനി ടോമോമാൻ II, അരാഷി കൊറോക്കു നാലാമൻ എന്നിവർ അയോമ ഡൈഹാച്ചി, ഒകികു എന്നിവരുടെ വേഷങ്ങളിൽ അഭിനയിച്ചു.
1850-ൽ സെഗാവ ജോക്കോ മൂന്നാമൻ വൺ-ആക്റ്റ് കബുകി പതിപ്പ് സൃഷ്ടിച്ചു.
ഇത് മിനോറിയോഷി കോഗാനെ നോ കിക്കുസുക്കി എന്ന പേരിൽ നകമുര-സ തിയേറ്ററിൽ അരങ്ങേറ്റം കുറിക്കുകയും ഇച്ചിക്കാവ ഡഞ്ചാരെ എട്ടാമൻ , ഇച്ചിക്കാവ കോഡൻജി നാലാമൻ എന്നിവർ തെറ്റ്സുസാൻ, ഒകികുസാൻ എന്നിവരുടെ വേഷങ്ങളിൽ അഭിനയിക്കുകയും ചെയ്തു.
1971 ജൂണിൽ ഷിൻ‌ബാഷി എൻ‌ബുജോ തിയേറ്ററിൽ‌ പുനരുജ്ജീവിപ്പിക്കുന്നതുവരെ ഈ ഒറ്റ-ആക്റ്റ് അഡാപ്റ്റേഷൻ‌ ജനപ്രിയമായിരുന്നില്ല.
കൂടാതെ ടെറ്റോസുൻ‌, ഒകികു എന്നിവരുടെ വേഷങ്ങളിൽ‌ കറ്റോക തകാവോയും ബാൻ‌ഡോ തമാസബുറെ അഞ്ചാമനും അഭിനയിച്ചു.
ഒകാമോട്ടോ കിഡോ എഴുതിയ ബാൻ‌ചെ സരയാഷിക്കിയുടെ ഏറ്റവും പരിചിതവും ജനപ്രിയവുമായ വിവർത്തനം 1916 ഫെബ്രുവരിയിൽ ഹോങ്കോ-സ തിയേറ്ററിൽ അരങ്ങേറി.
ഇച്ചിക്കാവ സദാൻജി രണ്ടാമനും ഇച്ചിക്കാവ ഷാച്ചെ രണ്ടാമനും ഹരിമ പ്രഭു, ഒകികു എന്നിവരുടെ വേഷങ്ങളിൽ അഭിനയിച്ചു.
ക്ലാസിക് ഗോസ്റ്റ് സ്റ്റോറിയുടെ ഒരു ആധുനിക പതിപ്പായിരുന്നു അത്.
അതിൽ രണ്ട് കഥാപാത്രങ്ങളുടെ പ്രചോദനത്തെക്കുറിച്ച് ആഴത്തിലുള്ള മനഃശാസ്ത്രപരമായ പഠനം നടത്തി.
പ്ലോട്ട് സംഗ്രഹം നാടൻ പതിപ്പ്
ഒരിക്കൽ ഒകിക്കു എന്നു പേരുള്ള ഒരു സുന്ദരി സേവകൻ ഉണ്ടായിരുന്നു.
അവൾ സമുറായി അയോമ ടെസ്സനിൽ ജോലി ചെയ്തു.
താൻ അവളുമായി പ്രണയത്തിലാണെന്നും അവളെ വിവാഹം കഴിക്കാൻ ആഗ്രഹിക്കുന്നുവെന്നും പറഞ്ഞപ്പോൾ ഒകിക്കു പലപ്പോഴും അവനെ നിരസിച്ചു, അതിനാൽ കുടുംബത്തിന്റെ വിലയേറിയ പത്ത് ഡെൽഫ് പ്ലേറ്റുകളിൽ ഒന്ന് അശ്രദ്ധമായി നഷ്ടപ്പെട്ടുവെന്ന് അവൻ അവളെ കബളിപ്പിച്ചു.
അത്തരമൊരു കുറ്റകൃത്യം സാധാരണയായി അവളുടെ മരണത്തിൽ കലാശിക്കും.
ഒരു ഉന്മാദത്തിൽ അവൾ ഒൻപത് പ്ലേറ്റുകളും പലതവണ എണ്ണി എണ്ണി.
എന്നിരുന്നാലും, അവൾ പത്താമനെ കണ്ടെത്താൻ കഴിയാതെ, കുറ്റകരമായ കണ്ണീരോടെ അയോമയുടെ അടുത്തേക്ക് പോയി.
ഒടുവിൽ അവൾ തന്റെ കാമുകൻ ആയിത്തീർന്നാൽ വിഷയം അവഗണിക്കാമെന്ന് സമുറായി വാഗ്ദാനം ചെയ്തു, പക്ഷേ അവൾ വീണ്ടും നിരസിച്ചു.
രോഷാകുലയായ അയോമ അവളെ ഒരു കിണറ്റിലേക്കെറിഞ്ഞു കൊന്നു.
കുറിപ്പുകൾ അവലംബം Addiss, Steven, Japanese Ghosts and Demons , USA, GeorgeBraziller, Inc., 1986, ISBN 0-8076-1126-3 Ross, Catrien, Supernatural and Mysterious Japan , Tokyo, Japan, Tuttle Publishing, 1996, ISBN 4-900737-37-2 പുറംകണ്ണികൾ Bancho Sarayashiki എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Kaidan Bancho sara yashiki (1957) ഇന്റർനെറ്റ് മൂവി ഡാറ്റാബേസിൽ Bancho sara yashiki: okiku to harima (1954) ഇന്റർനെറ്റ് മൂവി ഡാറ്റാബേസിൽ Kaidan Hyaku Shosetsu (Story 4) (2002) Archived 2023-08-03 at the Wayback Machine .
at JDorama Archived 2007-10-21 at the Wayback Machine .
Original version of the story
നിക്കോളാസ് നിഗ്രോപോണ്ടേ ഇംഗ്ലീഷ് വിലാസം https://ml.wikipedia.org/wiki/Nicholas_Negroponte
നിക്കോളാസ് നിഗ്രോപോണ്ടേ (ജനനം:1943) എംഐടി -യിലെ പ്രശസ്തമായ മീഡിയ ലാബിന്റെ സ്ഥാപകനും മുൻ ഡയറക്ടറാണ്.
ഭാവിയിലെ കമ്മ്യൂണിക്കേഷൻ സാങ്കേതിക വിദ്യകൾ, വിവരവിനോദ വിജ്ഞാന സാങ്കേതിക വിദ്യകൾ എന്നിവയെ സംബന്ധിച്ച ഗവേഷണങ്ങളാണ് മീഡിയ ലാബ് നടത്തിവരുന്നത്.
2006 ഫെബ്രുവരിയിൽ 'ഒരു കുട്ടിക്ക് ഒരു ലാപ്ടോപ്പ്' എന്ന പദ്ധതിയിൽ പ്രവർത്തനമാരംഭിച്ചു.
നാൽപ്പതിലധികം ഭാഷകളിലേക്ക് വിവർത്തനം ചെയ്യപ്പെട്ട 1995 ലെ ബെസ്റ്റ് സെല്ലർ ബീയിംഗ് ഡിജിറ്റലിന്റെ രചയിതാവാണ് നെഗ്രോപോണ്ടെ.
ഗ്രീക്ക് ഷിപ്പിംഗ് മാഗ്നറ്റും ആൽപൈൻ സ്കീയറുമായ ഡിമിട്രിയോസ് നെഗ്രോപോണ്ടിസിന്റെ (ഗ്രീക്ക്: Νεγροπόντης) ജനിച്ച നെഗ്രോപോണ്ടെ ന്യൂയോർക്ക് നഗരത്തിന്റെ അപ്പർ ഈസ്റ്റ് സൈഡിലാണ് വളർന്നത്.
അദ്ദേഹത്തിന് മൂന്ന് സഹോദരന്മാരുണ്ട്.
അദ്ദേഹത്തിന്റെ മൂത്തയാളായ ജോൺ നെഗ്രോപോണ്ടെ മുൻ യുണൈറ്റഡ് സ്റ്റേറ്റ്സ് സ്റ്റേറ്റ് ഡെപ്യൂട്ടി സെക്രട്ടറിയാണ്.
എമ്മി അവാർഡ് നേടിയ ചലച്ചിത്ര നിർമ്മാതാവാണ് മൈക്കൽ നെഗ്രോപോണ്ടെ.
ജോർജ്ജ് നെഗ്രോപോണ്ടെ ഒരു കലാകാരനാണ്, 2002 മുതൽ 2007 വരെ ഡ്രോയിംഗ് സെന്ററിന്റെ പ്രസിഡന്റായിരുന്നു.
ന്യൂയോർക്കിലെ ബക്ക്ലി സ്കൂൾ, മസാച്യുസെറ്റ്സിലെ ഫേ സ്കൂൾ, സ്വിറ്റ്സർലൻഡിലെ ലെ റോസി, കണക്റ്റിക്കട്ടിലെ വാളിംഗ്ഫോർഡിലുള്ള ദി ചോറ്റ് സ്കൂൾ (ഇപ്പോൾ ചോറ്റ് റോസ്മേരി ഹാൾ) എന്നിവിടങ്ങളിൽ പഠിച്ചു, അവിടെ നിന്ന് 1961-ൽ ബിരുദം നേടി.
കൂടാതെ ആർക്കിടെക്ചർ ബിരുദ വിദ്യാർത്ഥിയും, അവിടെ അദ്ദേഹത്തിന്റെ ഗവേഷണം കമ്പ്യൂട്ടർ എയ്ഡഡ് ഡിസൈനിലെ പ്രശ്നങ്ങളിൽ ശ്രദ്ധ കേന്ദ്രീകരിച്ചു.
1966-ൽ അദ്ദേഹം എംഐടിയിൽ നിന്ന് ആർക്കിടെക്ചറിൽ ബിരുദാനന്തര ബിരുദം നേടി.
തന്റെ അക്കാദമിക് ജീവിതം മികച്ചതാണെങ്കിലും, നെഗ്രോപോണ്ടെ തനിക്ക് ബാധിച്ച ഡിസ്‌ലെക്സിയ രോഗത്തെക്കുറിച്ചും, വായനയിലുള്ള ബുദ്ധിമുട്ടിനെക്കുറിച്ചും പരസ്യമായി സംസാരിച്ചു.
ഇവയും കാണുക കുറിപ്പുകൾ അവലംബം ↑ ↑ വിവരസാങ്കേതികരംഗത്തെ പ്രശസ്തരുടെ പട്ടിക
നിക്കോളായ് ബെർദ്യായേവ് ഇംഗ്ലീഷ് വിലാസം https://ml.wikipedia.org/wiki/Nikolai_Berdyaev
ഒരു റഷ്യൻ മത-സാമൂഹ്യ ചിന്തകനായിരുന്നു നിക്കോളായ് അലക്സാഡ്രോവിച്ച് ബെർദ്യായേവ് (ജനനം: മാർച്ച് 6, 1874 മരണം മാർച്ച് 24, 1948).
ഇരുപതാം നൂറ്റാണ്ടിലെ പ്രമുഖ ക്രിസ്തീയചിന്തകന്മാരിൽ ഒരാളായി കണക്കാക്കപ്പെടുന്ന അദ്ദേഹം, സ്വാതന്ത്ര്യം സർഗ്ഗക്ഷമത, യുഗാന്തപ്രതീക്ഷ എന്നീ വിഷയങ്ങളെ കേന്ദ്രീകരിച്ച രചനകളുടെ പേരിൽ അനുസ്മരിക്കപ്പെടുന്നു.
"ക്രിസ്തീയ അസ്തിത്വവാദി ", "യുഗാന്തപ്രതീക്ഷയുടെ ദാർശനികൻ" എന്നൊക്കെ അദ്ദേഹം വിശേഷിപ്പിക്കപ്പെടാറുണ്ട്.
യുവപ്രായത്തിൽ മാർക്സിസത്തോടു ചായ്‌വു കാട്ടിയ അദ്ദേഹം പിന്നീട് റഷ്യൻ ഓർത്തഡോക്സ് വിശ്വാസത്തെ തന്റെ ചിന്തയുടെ അടിസ്ഥാനമാക്കി.
വിപ്ലവാനന്തര റഷ്യയിലെ ഭരണകൂടത്തിന്റെയും കമ്മ്യൂണിസ്റ്റ് "ദ്വന്ദമാനനിശ്ചിതവാദത്തിന്റെ" തന്നെയും വിമർശകനായി മാറിയ ബെർദ്യായേവ്, 1922-ൽ തെരഞ്ഞെടുക്കപ്പെട്ട 160-ഓളം ബുദ്ധിജീവികൾക്കൊപ്പം "തത്ത്വചിന്തകന്മാരുടെ കപ്പലിൽ" നാടുകടത്തപ്പെട്ടു.
തുടർന്ന് ആദ്യം ജർമ്മനിയിലും തുടർന്ന് 1924-ൽ ഫ്രാൻസിലും എത്തിയ അദ്ദേഹം, മരണം വരെ ഫ്രാൻസിൽ, എഴുത്തിലും അദ്ധ്യാപനത്തിലും മുഴുകി പ്രവാസജീവിതം നയിച്ചു.
ജീവിതം ആദ്യകാലം
യുക്രേനിന്റെ തലസ്ഥാനമായ കീവിൽ ഒരു ഉപരിവർഗ്ഗ കുടുംബത്തിലാണ് ബെർദ്യായേവ് ജനിച്ചത്.
താരതമ്യേന ഏകാന്തതയിൽ കഴിച്ച ബാല്യത്തിൽ അദ്ദേഹത്തിന്റെ സഹവാസം പിതാവിന്റെ ഗ്രന്ഥശാലയിലെ പുസ്തകങ്ങളോടൊപ്പം ആയിരുന്നു.
വളരെ ചെറുപ്പത്തിലേ വായന ശീലമാക്കിയ ബെർദ്യായേഗ്, 14 വയസ്സുള്ളപ്പോൾ ഹേഗലിന്റെയും , ഷൊപ്പനോവറുടേയും കാന്റിന്റേയും തത്ത്വചിന്തകളുമായി പരിചയത്തിലായി.
ഭാഷാപഠനത്തിലും അദ്ദേഹം ശോഭിച്ചു.
ആശയവാദചിന്തയെ മാർക്സിസവുമായി സമന്വയിപ്പിക്കാനാകുമെന്ന് കരുതിയ ബേർദ്യായേവ്, യുവപ്രായത്തിൽ കമ്മ്യൂണിസ്റ്റ് ആഭിമുഖ്യം പ്രകടിപ്പിച്ചിരുന്നു.
സാറിസ്റ്റ് ഭരണത്തോടുള്ള എതിർത്തതിന് വിദ്യാർത്ഥിയായിരിക്കെ 1901-03 കാലത്ത് അദ്ദേഹത്തെ ഭരണകൂടം സൈബീരിയയിലേക്ക് നാടുകടത്തുകപോലും ചെയ്തു.
എങ്കിലും ബെർദ്യായേവ് ഒരിക്കലും കമ്മ്യൂണിസ്റ്റ് സിദ്ധാന്തങ്ങളുടെ പൂർണ്ണ സ്വാധീനത്തിൽ വന്നില്ല.
1904-ൽ അദ്ദേഹം ലിഡിയാ ട്രൗച്ചേവയെ വിവാഹം കഴിച്ചു.
ആ ദമ്പതികൾ റഷ്യയുടെ സാംസ്കാരിക-ബൗദ്ധിക കേന്ദ്രമായിരുന്ന സെയ്ന്റ് പീറ്റേഴ്സ്ബർഗ്ഗിലേക്കു താമസം മാറ്റി.
വിപ്ലവം ബെർദ്യായേവ്, 1920-കളിലെ ഒരു ചിത്രം
ഒന്നാം ലോകമഹായുദ്ധത്തിന്റെ തുടക്കത്തിനു മുൻപ്, മതദാർശനിക സമൂഹങ്ങളിൽ ശ്രദ്ധിക്കപ്പെട്ട ബെർദ്യയേവ്, ഒർത്തഡോക്സ് സഭാവിശ്വാസത്തിലേക്കു തിരികെ പോയെങ്കിലും സഭാനേതൃത്വത്തിന്റെ യാഥാസ്ഥിതിക നയങ്ങളുടെ വിമർശകനായിരുന്നു.
1913-ൽ സഭാസൂനഹദോസിനെ വിമർശിച്ചെഴുതിയ ഒരു ലേഖനത്തിന് പേരിൽ അദ്ദേഹത്തിന്റെ ദൈവദൂഷണക്കുറ്റം ആരോപിക്കപ്പെട്ടു.
ആരോപണം തെളിഞ്ഞാലുള്ള ശിക്ഷ, ആജീവനാന്തരം സൈബീരിയയിലെ പ്രാവാസമായിരുന്നു.
ലോകമഹായുദ്ധവും ബോൾഷെവിക് വിപ്ലവവും മൂലം വിചാരണ നടക്കാതിരുന്നതിനാൽ അദ്ദേഹം രക്ഷപെട്ടു.
ലെനിന്റെ നേതൃത്വത്തിൽ 1917-ൽ നടന്ന ബോൾഷെവിക് വിപ്ലവം പുതിയ ഭരണകൂടത്തെ അധികാരത്തിലെത്തിച്ചപ്പോഴേക്കും അദ്ദേഹം കമ്മ്യൂണിസ്റ്റ് ആശയങ്ങളുടെ വിമർശകനായി മാറിയിരുന്നു.
എങ്കിലും വിപ്ലവത്തെ പിന്തുണച്ച ബെർദ്യയേവിനെ പുതിയ ഭരണകൂടം, മോസ്കോ സർവകലാശാലയിൽ ചരിത്രത്തിന്റേയും തത്ത്വചിന്തയുടേയും പ്രൊഫസറായി നിയമിച്ചു.
പ്രവാസം, മരണം
താമസിയാതെ പുതിയ സോവിയറ്റ് സർക്കാരിന് അനഭിമതനായി തീർന്ന ബെർദ്യയേവിനെ, ഭരണകൂടത്തിന്റെ വിമർശകരായിരുന്ന 160-ഓളം ബുദ്ധിജീവികൾക്കൊപ്പം "ബുദ്ധിജീവികളുടെ കപ്പലിൽ" (Philosophers's Ship) 1922-ൽ ജർമ്മനിയിലെക്കു നാടുകടത്തി.
ജർമ്മനിയുടെ തലസ്ഥാനമായ ബെർളിനിലെത്തിയ ബെർദ്യായേവ് അവിടെ തത്ത്വചിന്തയുടേയും മതത്തിന്റേയും പഠനത്തിനായി ഒരു അക്കാദമി സ്ഥാപിച്ചു.
എങ്കിലും ജർമ്മനിയിലെ സാഹചര്യങ്ങൾ വഷളായതിനെ തുടർന്ന് 1924-ൽ അദ്ദേഹം അക്കാദമിയും പ്രവർത്തനങ്ങളും ഫ്രാൻസിൽ പാരിസിലേക്കു മാറ്റി.
1930-കളിൽ അദ്ദേഹത്തിന്റെ രചനകൾ യൂറോപ്പിലേയും അമേരിക്കയിലേയും ക്രിസ്തീയചിന്തകന്മാരുടെ ശ്രദ്ധ ആകർഷിച്ചു.
പശ്ചിമയൂറോപ്പിലെ ദീർഘകാലപ്രവാസത്തിലും അദ്ദേഹം റഷ്യാക്കാരനും ഓർത്തഡോക്സ് സഭാവിശ്വാസിയും ആയി തുടർന്നു.
റഷ്യയിലേക്കു മടങ്ങണമെന്ന അദ്ദേഹത്തിന്റെ ആഗ്രഹം സഫലമായില്ല.
എഴുത്തിലും അദ്ധ്യാപനത്തിലും മുഴുകി പ്രവാസജീവിതം നയിച്ച അദ്ദേഹം 1948 മാർച്ച് 24-ന് സ്വന്തം എഴുത്തുമേശയിൽ അന്തരിച്ചു.
ചിന്ത 'തീർത്ഥാടകൻ'
വളരെ ചെറിയ പ്രായത്തിൽ തന്നെ ചുറ്റുമുള്ള ലോകം ഒരു മിഥ്യയായി തനിക്കനുഭവപ്പെട്ടെന്ന് ബെർദ്യായേവ് പറയുന്നു.
യഥാർത്ഥമായ മറ്റൊരു ലോകത്തിൽ പെടുന്നവനായി അദ്ദേഹം സ്വയം കരുതി.